EkBass/fiwiki-20250220-pages-articles huggingface dataset:
George E. Stone

George E. Stone (synt. Gerschon Lichtenstein, 18. toukokuuta 1903 Łódź, Puola – 26. toukokuuta 1967 Woodland Hills, Kalifornia, Yhdysvallat) oli puolalaissyntyinen yhdysvaltalainen näyttelijä. Hänen tunnetuimpiin roolihahmoihinsa kuuluu "The Runt", jota hän näytteli useissa Boston Blackie -elokuvissa 1940-luvulla. Stonen näkö alkoi heiketä 1940-luvun loppupuolella ja 1950-luvun puolessavälissä hänestä tuli täysin sokea. Senkin jälkeen hän jatkoi näyttelemistä muun muassa televisiosarjassa Perry Mason yllättää, jossa hän näytteli oikeussalivirkailijaa. Stone on saanut tähden Hollywood Walk of Famelle. == Osittainen filmografia == * Seitsemännessä taivaassa (Seventh Heaven, 1927) * Etusivu uusiksi (The Front Page, 1931) * Pikku Caesar (Little Caesar, 1931) * Cimarron (1931) * 42:nen katu (42nd Street, 1933) * Piukat paikat (Some Like It Hot, 1959) == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Sokeat henkilöt Luokka:Hollywood Walk of Fame Luokka:Vuonna 1903 syntyneet Luokka:Vuonna 1967 kuolleet
Uinti kesäolympialaisissa 1952 – naisten 4 × 100 metrin vapaauintiviesti

Naisten 4 × 100 metrin vapaauintiviestiin Helsingin olympiakisoissa osallistui 13 joukkuetta, yhteensä 53 uimarin voimin. Kilpailu suoritettiin kahdessa vaiheessa. Välieriä ei ollut, vaan alkukilpailun kahdeksan nopeinta joukkuetta selvisi suoraan loppukilpailuun. Vaihdot alku- ja loppukilpailun välissä olivat sallittuja ilman rajoituksia. Vain Unkari vaihtoi yhden uimarin loppukilpailuun. Kilpailu käytiin 30. heinäkuuta - 1. elokuuta Helsingin uimastadionilla. ==Alkuerät== # Kilpailijat Alku- erä Aika Sijoitus erässä 1 Evelyn Kawamoto 1.08,3 Jacqueline LaVine 1.06,7 Marie Stepan 1.07,0 Jody Alderson 1.06,1 II 4.28,1 1 2 Marie-Louise Linssen-Vaessen 1.07,5 Koosje van Voorn 1.08,3 Johanna Termeulen 1.07,2 Irma Heijting-Schuhmacher 1.07,6 II 4.30,6 2 3 Mária Littomeritzky 1.09,1 Éva Novák 1.06,2 Ilona Novák 1.08,5 Katalin Szöke 1.08,7 I 4.32,5 1 4 Phyllis Linton 1.09,5 Jean Botham 1.09,0 Angela Barnwell 1.08,3 Lillian Preece 1.09,2 I 4.36,0 2 5 Rita Larsen 1.11,0 Mette Petersen 1.09,1 Greta Andersen 1.10,1 Ragnhild Andersen-Hveger 1.06,2 I 4.36,4 3 6 Ingrid Lundquist 1.10,3 Marion Andersson 1.08,3 Maud Berglund 1.07,2 Eva Fredin 1.07,5 II 4.38,1 3 7 Josette Aréne 1.08,6 Marysel Morandini 1.11,9 Gaby Tanguy 1.11,2 Ginette Jany 1.10,3 II 4.42,0 4 8 Vera Schäferkordt 1.12,1 Katharine Jansen 1.12,6 Elisabeth Rechlin 1.08,8 Gisela Jacob 1.09,2 I 4.42,7 4 9 Maria Nardi 1.14,0 Fides Benini 1.11,2 Eva Belaise 1.15,2 Romana Calligaris 1.12,2 I 4.52,6 5 10 Yasuko Oishi 1.14,1 Fumiko Sakaguchi 1.13,8 Misako Tamura 1.13,7 Sadako Yamashita 1.12,4 I 4.54,0 6 11 Irene Strong 1.14,2 Lenora Fisher 1.17,3 Gladys Priestley 1.11,8 Kathleen McNamee 1.11,5 II 4.54,8 5 12 Nicole Guilini 1.13,6 Huguette Peeters 1.15,2 Irène Possemiers 1.12,8 Sybille Verckist 1.13,2 II 4.54,8 6 13 Raili Riuttala 1.13,6 Ritva Koivula 1.16,5 Anneli Haaranen 1.15,1 Ritva Järvinen 1.10,8 II 4.56,0 7 ==Loppukilpailu== # Kilpailijat Aika 1 Ilona Novák 1.07,8 Judit Temes 1.05,8 Éva Novák 1.05,1 Katalin Szöke 1.05,7 4.24,4 2 Marie-Louise Linssen-Vaessen 1.08,1 Koosje van Voorn 1.07,8 Johanna Termeulen 1.06,5 Irma Heijting-Schuhmacher 1.06,6 4.29,0 3 Jacqueline LaVine 1.08,1 Marie Stepan 1.07,7 Jody Alderson 1.06,3 Evelyn Kawamoto 1.08,0 4.30,1 4 Rita Larsen 1.10,1 Mette Petersen 1.08,6 Greta Andersen 1.10,5 Ragnhild Andersen-Hveger 1.07,0 4.36,2 5 Phyllis Linton 1.10,1 Jean Botham 1.09,7 Angela Barnwell 1.07,8 Lillian Preece 1.10,2 4.37,8 6 Ingrid Lundquist 1.10,7 Marion Andersson 1.10,2 Maud Berglund 1.10,3 Eva Fredin 1.07,8 4.39,0 7 Elisabeth Rechlin 1.09,2 Vera Schäferkordt 1.10,0 Katharine Jansen 1.12,4 Gisela Jacob 1.08,7 4.40,3 8 Gaby Tanguy 1.11,2 Marysel Morandini 1.12,5 Ginette Jany 1.09,8 Josette Aréne 1.10,6 4.44,1 ==Lähteet== * Tulokset puolan kielellä Luokka:Uinti kesäolympialaisissa 1952
Milano – San Remo 2011

Milano – San Remo 2011 oli 102. maantiepyöräilyn Milano – San Remo -kilpailu. Se järjestettiin 298 kilometrin reitillä Milanosta San Remoon 19. maaliskuuta 2011. Kilpailun voitti Matthew Goss. Ennakkosuosikkeihin kuuluneet kirimiehet Mark Cavendish, Tyler Farrar, Óscar Freire ja Thor Hushovd putosivat kärkiryhmästä, kun pääjoukko hajosi kolarin seurauksena 90 kilometriä ennen maalia. Alessandro Ballan, Yoann Offredo ja Philippe Gilbert yrittivät irtiottoa Cipressan nousussa, jonka huipulle saapui ensimmäisenä Jaroslav Popovytš. Cipressalta laskettaessa FDJ:n kaksikko Offredo ja Steve Chainel lähtivät irtiottoon Greg Van Avermaetin ja Stuart O’Gradyn kanssa. Van Avermaet karkasi kärkiryhmästä kaksi kilometriä ennen Poggion nousun huippua, jonka hän saavutti 12 sekuntia ennen seuraavia. Vincenzo Nibali tavoitti nousun aikana muut kärkiryhmään kuuluneet ajajat, ja muodosti takaa-ajoryhmän yhdessä Ballanin, Gilbertin, Gossin, Offredon, Fabian Cancellaran, Filippo Pozzaton ja Michele Scarponin kanssa. Cancellaran vetotyön seurauksena ryhmä tavoitti Van Avermaetin, minkä jälkeen Offredo, Gilbert ja Nibali yrittivät vielä irtiottoa viimeisillä kilometreillä. Kilpailu ratkesi kahdeksan ajajan loppukirissä, jonka Goss voitti ennen Cancellaraa ja Gilbertiä. ==Tulokset== Ajaja Maa Joukkue Aika 1 Matthew Goss Team HTC-High Road 6.51.10 2 Fabian Cancellara Team Leopard-Trek sama aika 3 Philippe Gilbert Omega Pharma-Lotto sama aika 4 Alessandro Ballan BMC Racing Team sama aika 5 Filippo Pozzato Katjuša sama aika 6 Michele Scarponi Lampre-ISD sama aika 7 Yoann Offredo FDJ sama aika 8 Vincenzo Nibali Liquigas-Cannondale + 3 9 Greg Van Avermaet BMC Racing Team + 10 10 Stuart O’Grady Team Leopard-Trek + 12 == Lähteet == Luokka:Milano–San Remo Luokka:Pyöräilykausi 2011
Tsukubamirai

Tsukubamirai () on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin lounaisosassa Kinu- ja Kokaijokien varrella. Kaupungin itäosissa on ylänköalueita. Tsukubamiraissa on 51 035 asukasta (lokakuussa 2020) ja sen pinta-ala on 79,16 neliökilometriä. Tsukubamirai on kaupunkina suhteellisen nuori: se perustettiin vuonna 2006 liittämällä yhteen Inan maaseutukaupunki ja Yawaran kyläkunta. Tsukubamiraita palvelevat Tsukuba Express -rautatielinja ja Kantō-rautateiden Jōsō-linja. == Kuvia == Tiedosto:Miraidaira Station 2006.jpg|Miraidairan rautatieasema Tiedosto:Ibaraki prefectural route 127 (Yatabe-Obari line) in Obari,Tsukubamirai city.JPG|Prefektuurintie 127 Tiedosto:Tsukubamirai City Juwa Elementary School.jpg|Jūwan peruskoulu Tiedosto:Kokinu Station platforms 2016 10 16.jpg|Kokinun rautatieasema == Lähteet == == Aiheesta muualla == * Kaupungin internetsivut Luokka:Ibarakin prefektuurin kaupungit
Ilomilo

Ilomilo on SouthEnd Interactiven ja Microsoft Game Studiosin kehittämä kolmiulotteinen pulmapeli. Se julkaistiin Windows Phone 7 -laitteille 8. marraskuuta 2010 ja Xbox 360 -konsolin Xbox Live Arcade -latauspalveluun 5. tammikuuta 2011. Pelin Xbox 360 -versiolle julkaistiin 9. maaliskuuta 2011 Autumn Tale -niminen lisäosa. Ilomilossa pelaajan on kaikissa kentissä tarkoituksena etsiä reitti, jota pitkin pelin päähahmot Ilo ja Milo pääsevät tapaamaan toisensa. Pelaaja voi kontrolloida vuorotellen kumpaakin hahmoa. Pelaajan tulee käyttää mm. erilaisia kääntyviä ja lentäviä laatikoita edetäkseen kentissä. Pelissä on myös kaksinpelimahdollisuus, jossa toinen pelaajista ohjaa Iloa ja toinen Miloa. Peli sai kriitikoilta pääosin positiivisen vastaanoton ja sen Xbox 360 -version pistemäärä Metacritic- sivustolla on 81/100. ==Lähteet== ==Aiheesta muualla== *SouthEnd Interactiven Ilomilo-blogi Luokka:Pulmapelit Luokka:Vuoden 2010 videopelit Luokka:Xbox 360 Live Arcade -pelit Luokka:Windows Phone -pelit
Ushiku

Ushiku () on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin eteläosassa Ushikujärven koillispuolella. Kaupunki on rakentunut Inashikin ylängölle. Ushikussa on 84 882 asukasta (syyskuussa 2020) ja sen pinta-ala on 58,92 neliökilometriä. Ushikua palvelee JR Higashi-Nihonin Jōban-linja. == Kuvia == Tiedosto:Ibaraki prefectural road route 272 (Ushiku station line) in Minami 2-chome,Ushiku city.jpg|Prefektuurintie 272 Tiedosto:Ushiku station platform.jpg|Ushikun rautatieasema Tiedosto:Ushiku castle ichikaku karabori.jpg|Ushikun linnan maavalleja Tiedosto:Ushiku city center area Aerial photograph.1990.jpg|Ushikun kantakaupunki vuoden 1990 ilmakuvassa == Lähteet == == Aiheesta muualla == * Kaupungin internetsivut Luokka:Ibarakin prefektuurin kaupungit
Yūki

Yūki () on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin länsiosassa Kinujoen varrella. Luoteessa kaupunki rajautuu Tochigin prefektuuriin. Yūkissa on 51 329 asukasta (lokakuussa 2020) ja sen pinta-ala on 65,76 neliökilometriä. Yūkia palvelee JR Higashi-Nihonin Mito-linja. == Kuvia == Tiedosto:Yuki Information + Communication Center 2.jpg|Yūkin monitoimitalo Tiedosto:Kokenji (Yuki).jpg|Kōken-jin temppeli Tiedosto:JR East E531 at Yuki Station.jpg|Yūkin rautatieasema Tiedosto:Yuki city center area Aerial photograph.1986.jpg|Yūkin kantakaupunki vuoden 1986 ilmakuvassa == Lähteet == == Aiheesta muualla == * Kaupungin internetsivut Luokka:Ibarakin prefektuurin kaupungit
Kanuma

Kanuma () on Japanin kaupunki Honshūn saarella Kantōn alueella Tochigin prefektuurissa. Se sijaitsee sisämaassa prefektuurin lounaisosassa Utsunomiyan länsipuolella. Idässä kaupunki käsittää tasankoalueita, joiden läpi virtaa muun muassa Kurojoki, lännessä sen alue nousee Ashiovuorille. Kanumassa on 94 839 asukasta (syyskuussa 2020) ja sen pinta-ala on 490,64 neliökilometriä. Kanumaa palvelevat JR Higashi-Nihonin Nikkō-linja ja Tōbu-rautateiden Nikkō- linja. == Kuvia == Tiedosto:古峯神社 - panoramio.jpg|Furumine-jinja Tiedosto:Kanuma-eki20140720.JPG|Kanuman rautatieasema Tiedosto:古峯園 20151105.jpg|Kohō-en-puutarha Tiedosto:Kanuma city center area Aerial photograph.1975.jpg|Kanuman kantakaupunki vuoden 1975 ilmakuvassa == Lähteet == == Aiheesta muualla == * Kaupungin internetsivut Luokka:Tochigin prefektuurin kaupungit
World Team Cup

World Team Cup oli kansainvälinen ATP:n miehille järjestämä tenniksen joukkuemestaruuskilpailu. Turnaus järjestettiin vuosittain vuodesta 1978 vuoteen 2012. Turnaus pelattiin massakentällä Düsseldorfissa, Saksassa. Kilpailuun osallistui joka vuosi kahdeksan maata. Aluksi kahdeksan joukkuetta oli jaettu kahteen lohkoon, joissa jokainen pelasi toisia joukkueita vastaan. Joka maata vastaan pelattiin kaksi kaksinpeliä ja yksi nelinpeli. Molempien lohkojen voittanut maa selviytyi finaaliin. == Tulokset == Vuosi Voittaja Loppuotteluvastustaja Tulos 1978 2–1 1979 2–1 1980 3–0 1981 2–1 1982 2–0 1983 2–1 1984 2–1 1985 2–1 1986 2–1 1987 2–1 1988 2–0 1989 2–1 1990 3–0 1991 2–1 1992 2–0 1993 3–0 1994 2–1 1995 2–1 1996 2–1 1997 3–0 1998 3–0 1999 2–1 2000 3–0 2001 2–1 2002 3–0 2003 2–1 2004 2–1 2005 2–1 2006 2–0 2007 2–1 2008 2–1 2009 2–1 2010 2–1 2011 2–1 2012 3–0 == Lähteet == *Virallinen sivusto == Aiheesta muualla == *Turnaus ATP:n sivuilla Luokka:Saksan tennisturnaukset Luokka:Düsseldorfin urheilu
Sydney (täsmennyssivu)

Sydney voi tarkoittaa seuraavia: == Paikannimiä == * Sydney, suurkaupunki Uuden Etelä-Walesin osavaltiossa Australiassa * Sydney, kaupunki Nova Scotian provinssissa Kanadassa. == Henkilöitä == === Etunimenä === * Sydney Atkinson (1901–1977), eteläafrikkalainen juoksija * Sydney Brenner (1927–2019), eteläafrikkalainen biologi, Nobelin lääketieteen palkinnon saaja * Sydney Camm (1893–1966), brittiläinen lentokonesuunnittelija * Sydney Earle Chaplin (1926–2009), yhdysvaltalainen näyttelijä * Sydney Anicetus Charles (1926–2018), grenadalainen katolinen piispa * Sydney Evans (1881–1927), brittiläinen nyrkkeilijä ja olympiamitalisti * Sydney Greenstreet (1879–1954), englantilainen näyttelijä * Sydney Lee (1866-1949), brittiläinen taiteilija * Sydney Leroux (s. 1990), kanadalais-yhdysvaltalainen jalkapalloilija * Sydney Lucas (1900–2008), englantilainen 108-vuotiaaksi elänyt sotaveteraani * Sydney Martineau (1863–1945), brittiläinen miekkailija * Sydney "Syd" Mead (1933–2019), yhdysvaltalainen teollinen muotoilija ja konseptitaiteilija * Sydney Parkinson (1745–1771), skotlantilainen kasvi- ja luontomaalari * Sydney Penny (s. 1971), yhdysvaltalainen näyttelijä * Sydney Pollack (1934–2008), yhdysvaltalainen elokuvaohjaaja, -tuottaja ja -näyttelijä * Sydney Wooderson (1914–2006), brittiläinen keskimatkojen juoksija. === Sukunimenä === * Aurele Sydney, oik. Aurèle Labat de Lambert (1876–1920), ranskalais-australialainen näyttelijä ja elokuvaohjaaja. == Kuvitteellisia henkilöitä == * Sydney Bristow, televisiosarjassa Alias. == Muita merkityksiä == * Sydney, kanadalainen rock-yhtye * HMAS Sydney (1912), Sydney-luokan kevyt risteilijä * HMAS Sydney (1934), Perth-luokan risteilijä * HMAS Sydney (R17), Majestic- luokan lentotukialus * HMAS Sydney (FFG 03), Adelaide-luokan ohjusfregatti * HMAS Sydney (DDG 42), Hobart-luokan ohjushävittäjä.
Raskaan liikenteen vertaistuki

Suomen Kuljetus ja Logistiikka SKAL ry tarjoaa kaikille raskaan liikenteen ammattilaisille vertaistukipalvelun. Vertaistuki tarkoittaa kuuntelevaa korvaa, apua ja ammatillista tukea erityisesti onnettomuuteen joutuneille kuljetusalan ammattilaisille. Raskaan liikenteen vertaistukipalvelu perustuu vertaistukihenkilöihin, jotka ovat pääasiassa SKAL:n jäsenyrittäjiä. Vertaistukihenkilöverkosto kattaa koko Suomen. SKAL järjestää vertaistukihenkilöille yhteisiä koulutustapaamisia, joissa annetaan myös keinoja omaan jaksamiseen. == Näin se toimii == Onnettomuuden sattuessa raskaan liikenteen kuljettaja tai yrittäjä (tai hänen läheisensä) voi soittaa Autoliiton Tiepalvelunumeroon 0200 8080, joka päivystää viikon jokaisena päivänä vuorokauden ympäri. Tästä numerosta soitto ohjataan lähimmälle SKAL:n vertaistukihenkilölle. == Aiheesta muualla == *www.skal.fi/vertaistuki Luokka:Tieliikenneonnettomuudet Luokka:Suomen tieliikenne
Chengden kesäpalatsi

Chengden kesäpalatsi () on Qing-dynastian (1644–1911) aikainen kesäasunto Chengden kaupungin lähistöllä Hebein maakunnassa Kiinassa. Kesäpalatsi rakennettiin 1703–1792. Rakennusaikana mongolialaiset heimot kapinoivat Tienšanin vuoriston pohjoispuolella, jolloin dynastian hallinto lähetti joukkonsa kukistamaan kapinoinnin. Vuonna 1755 saavutetun voiton kunniaksi samana vuonna kesäasunnon lähistölle valmistui Puningin temppeli. Unesco lisäsi kesäasunnon maailmanperintöluetteloon vuonna 1994. ==Lähteet== * === Viitteet === == Aiheesta muualla == Luokka:Unescon maailmanperintökohteet Kiinassa Luokka:Hebei ja:避暑山荘
Anssi Pyykkönen

Anssi Pyykkönen (s. 13. huhtikuuta 1983) on suomalainen salibandypelaaja. Hyökkääjänä pelaava Pyykkönen edustaa Salibandyliigassa pelaavaa Trackersia. Hyrynsalmella syntynyt Pyykkönen on edustanut urallaan ennen Trackersia vain |Kajaanin Papasta. Kaukalopallon ja jääkiekon salibandyyn vaihtanut Pyykkönen oli nostamassa Papasta kahdesti II-divisioonasta I-divisioonaan. == Aiheesta muualla == *Anssi Pyykkösen esittely FT Trackersin verkkosivuilla Luokka:Suomalaiset salibandyn pelaajat Luokka:Vuonna 1983 syntyneet Luokka:Elävät henkilöt
Perniön yhteiskoulu

Perniön yhteiskoulu on Salon Perniössä sijaitseva vuonna 1927 perustettu koulu, joka rakennettiin 1400-luvun Pyhän Laurin Kirkon läheisyyteen. Koulussa on noin 200 oppilasta. Nykyinen rehtori on Juha Vuoristo. == Toiminta yksityiskouluna == Perniön yhteiskoulu toimi alun perin yksityiskouluna vuosina 1927–1971. Omistajana toimi Perniön yhteiskoulun kannatusyhdistys. Rehtorina toimivat 1927–1929 Maija Blomberg, 1929–1932 Liisa Ketonen, 1932–1933 Kyösti Siljander, 1933–1937 Kyösti Salokas, 1937–1970 Alli Jäntti, 1970–1971 Osmo Viitanen. == Lähteet == Luokka:Salon peruskoulut Luokka:Perniö
Nycopensis

Nycopensis (myös muodossa Nykopp) on suomalainen, Ruotsista polveutuva suku. Kantaisä Laurentius asui Nyköpingin kaupungissa 1500-luvun loppupuolella ja 1600-luvun alussa. Hänen kaksi poikansa Nicolaus ja Andreas muodostivat sukunimen Nycopensis kaupungin latinalaisesta nimestä, eli Nycopia. Suomessa on myös esiintynyt toinen, nuorempi suku, joka on käyttänyt nimiä Nycop ja Nykopp. == Suvun jäseniä == * Nicolaus Nycopensis (k. 1664), Turun akatemian ensimmäinen logiikan ja runouden professori. * Andreas Laurentii Nycopensis (noin 1610–1688), rehtori ja Helsingin kirkkoherra, Nicolaus Nycopensiksen veli * Carl Gustaf Nykopp, Turun yliopiston kreikankielisen kirjallisuuden dosentti, Porvoon Tuomiorovasti ja jumaluusopin kunniatohtori. * Albert Werner Nykopp (1826–1882), Suomen pankin johtaja, senaattori, senaatin siviilitomituskunnan päällikkö * Albert Olof Nykopp (s. 1868-1942), lähetystöneuvos, Albert Wernerin poika * Albert Nycop (1877–1946), näyttelijä ja teatteriohjaaja, Albert Wernerin poika * Marcus Nykopp (1904-1989), Oy W. Rosenlew Ab:n toimitusjohtaja, Albert Olofin poika * Johan Nykopp (1906–1993), suurlähettiläs, Oy Tampella Ab:n toimitusjohtaja, Suomen Työnantajain Keskusliiton toimitusjohtaja, vuorineuvos, Albert Olofin poika * Carl-Adam Nycop (1909-2006), suomalais-ruotsalainen journalisti, päätoimittaja ja kirjailija, Albert Olofin poika == Muita Nykoppeja == * Aino Nykopp (s. 1950), suomalainen sarjamurhaaja * Thomas Nykopp (s. 1993), suomalainen jääkiekkoilija, Timo Nykoppin poika * Timo Nykopp (s. 1966), suomalainen jääkiekkoilija * Armas Rauhamaa ent. Nykopp (1894-1983), suomalainen yleisurheilija ja koneinsinööri, insinöörimajuri ==Lähteet== Luokka:Suomalaiset suvut
Koristekasvi

Koristekasvit ovat koristetarkoituksiin viljeltyjä kasveja. Avomaalla, esimerkiksi puu­tarhoissa ja puistoissa, viljellyt koriste­kasvit jaetaan yksi­vuotisiin koriste­kasveihin eli annuelleihin, moni­vuotisiin koriste­kasveihin eli perennoihin, koristepensaisiin ja koristepuihin. Omaksi ryhmäkseen voidaan erottaa myös syksyllä istutettavat sipulikukat, jotka kukkivat seuraavana keväänä tai alkukesällä. Sisätiloissa pidettäviä koriste­kasveja eli huonekasveja ovat ruukkukasvit ja leikko­kukat. == Suosittuja koristekasveja == === Yksivuotisia === * kehäkukka * tuoksuherne === Monivuotisia === * pionit === Sipulikukkia === * liljat * tulppaanit * hyasintti === Koristepensaita === * ruusut * syreenit == Katso myös == * koristeheinä * kesäkukka * perenna == Lähteet == * * Luokka:Kasvit Luokka:Puutarhanhoito
Bridgeview

Bridgeview on kunta (village) Cookin piirikunnassa Illinois’ssa Yhdysvalloissa. Se sijaitsee noin 20 kilometriä luoteeseen Illinois’n suurimman kaupungin Chicagon keskustasta The Loopista. Kylän väkiluku on 15 006 (2009 arvio). Bridgeview on rakennettu intiaanien vanhan kulkureitin varrelle. Ensimmäinen pysyvä asutus rakennettiin 1830-luvulla. 1870-luvulla saksalaiset ja italialaiset uudisasukkaat muuttivat alueelle viljelemään maata ja 1920-luvulla, jolloin teollisuus alkoi syrjäyttää maataloutta, alueelle muutti alankomaalaisia. Bridgeview sai oman kunnallishallinnon vuonna 1947. Nimi viittaa läheiseltä Harlem Avenuen sillalta alueelle aukeavaan näkymään. Jalkapallojoukkue Chicago Fire (MLS) pelaa kotiottelunsa Bridgeview’ssa sijaitsevalla 22 000 -paikkaisella Toyota Parkilla. Stadion on kunnallishallinnon omistama ja hallinnoima. == Lähteet == == Aiheesta muualla == * Bridgeview’n sivusto Luokka:Cookin piirikunta (Illinois) Luokka:Illinois’n kunnat
Hyvä poika

Hyvä poika on vuonna 2011 valmistunut Zaida Bergrothin toinen pitkä elokuva. Elokuva on kuvattu käsivaralla kahdella pienellä kameralla. == Näyttelijät== ==Palkinnot ja ehdokkuudet== * Uusien ohjaajien Gold Hugo -palkinto Chicagon kansainvälisillä elokuvajuhlilla 2011. (Esitystiedot), viitattu 28.9.2018Independentfeaturefilm.blogspot.com , viitattu 31.3.2012 *Sylvi- palkinto parhaasta käsikirjoituksesta.Hyvä poika -elokuvan käsikirjoitus palkittiin, viitattu 21.10.2011 * Grand Prize -palkinto Monsin kansainvälisillä rakkauselokuvafestivaaleilla 2012.Hyvä poika voitti pääpalkinnon Monsin elokuvafestivaaleilla, viitattu 3.3.2012 * Grand Prize -palkinto Prahan Febiofestin kansainvälisillä elokuvajuhlilla 2012.Hyvä Poika voitti Prahan elokuvajuhlien pääpalkinnon, Lyheyst Helsingin Sanomat 31.3.2012 sivu C 1 ;Ehdokkuudet * ehdokas Pohjoismaiden neuvoston elokuvapalkinnon saajaksi 2011. == Arvioita == Iltalehden Tuomas Riskala toteaa raikkaana draamakomediana alkavan elokuvan muuttuvan loppua kohti aina vain tummasävyisemmäksi psykodraamaksi. Tunnelman ja tyylilajin muutos on ihailtavan joustavaa ja orgaanista, eikä elokuva päästä missään vaiheessa otteestaan, hän analysoi ja lisää tapahtumien koskettavan ja kouraisevan samaan tapaan kuin Zaida Bergrothin kiitetyssä esikoisteoksessa Skavabölen pojat. Hyvä poika on Ilta-Sanomien Tarmo Poussun mukaan "intiimi ja intensiivinen elokuva, jonka henkilöt tuntuvat kaikessa särmikkyydessään tavattoman tosilta." Ohjaaja Bergroth kykenee hänen mukaansa kasvattamaan jännitettä tasaisesti eikä päästä tarinaa karkaamaan käsistä edes lopun dramaattisissa käänteissä. Kulttuurivihkojen Eero Hirvenoja kirjoitti, että "Bergrothin elokuvassa tunteet käyvät ylikierroksilla, mutta ohjaajan ja Jan Forsströmin psykologisesti johdonmukainen käsikirjoitus pitää kokonaisuuden kasassa".. Helsingin Sanomien Nyt-liitteessä Leena Virtanen kutsuu Hyvä poikaa pienen mittakaavan elokuvaksi, jossa on iso lataus. "Sen rytmitys on musikaalisen tarkkaa, ja kuvaus tasapainoilee rauhan ja levottomuuden välillä, kuten juuri tähän elokuvaan sopii", hän kirjoittaa. Uusisuomi.fi:n Mikko Piela katsoo, että Zaida Bergrothin toinen pitkä elokuva on harvinaisen onnistunut kesäinen draama, jossa näyttelijätäräidin ja hänen poikansa kieroutunut suhde myllertyy hallitun intensiivisesti kohti tummasävyistä tragediaa. == Lähteet == Luokka:Zaida Bergrothin ohjaamat elokuvat Luokka:Vuoden 2011 suomalaiset elokuvat Luokka:Suomalaiset draamaelokuvat Luokka:Jussi-palkitut elokuvat
Yleisurheilu kesäolympialaisissa 1912 – miesten 10 000 m

Tukholman olympiakisojen miesten 10 000 metrin juoksuun osallistui 30 urheilijaa. Kilpailupäivät olivat 7. ja 8. heinäkuuta. Kilpailun voitti Hannes Kolehmainen. ==Alkuerät== Jokaisesta erästä viisi nopeinta loppukilpailuun. 1\. erä Sija Nimi Maa Aika 1 Hannes Kolehmainen 33.49,0 2 Joe Keeper 33.58,8 3 Gaston Heuet 34.50,0 4 John Eke 34.55,8 5 Ernest Glover 35.12,2 6 Albert Öberg 35.45,0 \- Harry Hellawell DNF \- William Kramer DNF \- George Lee DNF \- Mihail Nikolsky DNF \- Vladimír Penc DNF \- Charles Ruffell DNF 2\. erä Sija Nimi Maa Aika 1 Len Richardson 32.30,3 2 Lewis Tewanima 32.31,4 3 Mauritz Carlsson 33.06,2 4 Albin Stenroos 33.28,4 5 Alfonso Orlando 33.44,6 \- Bror Fock DNF \- Frederick Hibbins DNF \- Thomas Humphreys DNF \- Brynolf Larsson DNF \- Alfonso Sánchez DNF \- Gregor Vietz DNF 3\. erä Sija Nimi Maa Aika 1 Tatu Kolehmainen 32.47,8 2 William Scott 32.55,2 3 Louis Scott 34.14,2 4 Martin Persson 34.18,6 5 Hugh Maguire 34.32,0 \- George Hill DNF \- George Wallach DNF ==Loppukilpailu== Sija Nimi Maa Aika 1 Hannes Kolehmainen 31.20,8 2 Lewis Tewanima 32.06,6 3 Albin Stenroos 32.21,8 4 Joe Keeper 32.36,2 5 Alfonso Orlando 33.31,2 \- Mauritz Carlsson DNF \- Tatu Kolehmainen DNF \- Hugh Maguire DNF \- Len Richardson DNF \- Louis Scott DNF \- William Scott DNF \- John Eke DNS \- Ernest Glover DNS \- Gaston Heuet DNS \- Martin Persson DNS ==Lähteet== 100 m 1912
Nerjan luolat

Nerjan luolat Espanjan etelärannikolla Andalusiassa Nerjan kaupungissa löytyivät 1959, kun viisi koulupoikaa jahtasi lepakoita, joiden he olivat nähneet tulevan luolasta. Luolat sijaitsevat Espanjan aurinkorannikolla noin 55 kilometriä Malagasta itään. Luolissa on asunut ihmisiä 6 000 vuotta sitten, ja sieltä on löytynyt heidän luurankojaan. Niitä on asetettu esille vitriineihin. Tippukiviesiintymät kuuluvat Euroopan hienoimpiin. Luolat löytäneille pojille, nykyisin iäkkäille miehille, on muutama vuosi sitten myönnetty pieni eläke, sillä luolat tuottavat paikkakunnalle turistivirtojen ansiosta runsaasti tuloja. Luolastoa ei ole vielä tutkittu perin pohjin, vaan sieltä saattaa löytyä uutta. Sittemmin luolista on löytynyt neandertalin ihmisten maalaamiksi tunnistettuja hylkeitä esittäviä maalauksia, joiden ympärillä oleva orgaaninen aines on vuonna 2012 Miamissa tehdyissä tutkimuksissa todettu olevan 42 300–43 500 vuoden takaa.Huikea löytö, Iltalehti.fi viitattu 9.2.2012 Neandertalilaisten ei ole aiemmin tiedetty tehneen maalauksia, vaan ne on liitetty Homo sapiensiin.Tom Worden, The oldest work of art ever': 42,000-year-old paintings of seals found in Spanish cave, Daily Mail 7.2.2012, viitattu 9.2.2012 ==Lähteet== == Aiheesta muualla == Luokka:Espanjan luolat Luokka:Málagan maakunta
Elma ja Liisa

Elma ja Liisa on Pamela Tolan ja Pihla Viitalan tekemä ja käsikirjoittama lyhytelokuva, jonka ensi-ilta oli 8. huhtikuuta 2011.http://www.ses.fi/fi/elokuva.asp?id=1142 Teemaltaan se sivuaa elokuvaa Thelma ja Louise. Elma ja Liisa lanseerasi Finnkinon teattereissa uuden elokuvanäytösmallin. Sen myötä lyhyiden elokuvien esittäminen on määrä tehdä pysyväksi. Lyhyiden filmien pitäminen ohjelmistossa onnistuu paremmin kuin pitkien, koska niissä kilpailu esityspaikoista ei ole yhtä kova. Lyhytelokuva hinnoitellaan normaalippua edullisemmaksi. == Lähteet == Luokka:Suomalaiset independent-elokuvat Luokka:Suomalaiset road moviet Luokka:Suomalaiset lyhytelokuvat Luokka:Vuoden 2011 suomalaiset elokuvat
Haarukkalevä

Haarukkalevä (Furcellaria lumbricalis) on merissä elävä punaruskea levä. Sen elinaluetta ovat Eurooppa ja Lounais-Aasia. Haarukkalevä on haarukkamainen punalevä. Se kasvaa tupsumaisissa vyyhdeissä joilla on juurimaisia kiinnitysrihmoja, varret kasvavat noin 1–2 millimetriä leveiksi ja noin 5–20 senttimetriä korkeaksi. Itämeressä sitä kasvaa punalevävyöhykkeen syvyydessä kivialustoilla. == Lähteet == == Aiheesta muualla == * Laji.fi: Haarukkalevä (Furcellaria lumbricalis) * UniProt, Taxonomy: Furcellaria lumbricalis Luokka:Punalevät
Julija Pidlužnaja

Julija Vitaljevna Pidlužnaja (, s. 1. lokakuuta 1988 Jekaterinburg) on venäläinen pituushyppääjä. Pidlužnaja voitti pronssia alle 20-vuotiaiden EM- kisoissa 2007 tuloksella 628 cm. Ensimmäisissä aikuisten arvokisoissaan, Pariisin sisäratojen EM-kisoissa 2011, hän voitti pronssia sisäratojen ennätyksellään 675 cm. Pidlužnajan ulkoratojen ennätys on 687 cm, jonka hän hyppäsi Tšeboksaryssa 4. elokuuta 2015. ==Lähteet== * ===Viitteet=== Luokka:Venäläiset pituushyppääjät Luokka:Vuonna 1988 syntyneet Luokka:Elävät henkilöt
Scott Glennie

Scott Glennie (s. 22. helmikuuta 1991 Winnipeg, Manitoba, Kanada) on kanadalainen jääkiekkoilija. Hän pelaa NHL-joukkue Dallas Starsin farmijoukkueessa, AHL:n Texas Starsissa. ==Ura== Brandon Wheat Kings varasi Glennien 29. pelaajana WHL:ään kesällä 2006. Hän pelasi kauden 2006–2007 Manitoban paikallista juniorisarjaa Winnipeg Wildin joukkueessa ja siirtyi seuraavaksi kaudeksi Brandoniin. Tulokaskaudella 16-vuotias Glennie teki pisteet 26+32=58. Hän oli Wheat Kingsin kolmanneksi paras maalintekijä. Glennien toisesta WHL-kaudesta 2008–2009 jäi 15 ottelua väliin murtuneen kyynärpään takia, mutta hän teki tulokaskauttaan paremmat tehopisteet 28+42=70. Glennie jakoi pisteillä 3+15=18 kevään 2009 pudotuspeleissä joukkueen sisäisen pistepörssin voiton Brayden Schennin kanssa. Hän voitti lisäksi joukkueen sisäisen syöttöpörssin. Dallas Stars varasi Glennien koko NHL:n varaustilaisuuden kahdeksantena pelaajana kesällä 2009. Kaudella 2009–2010 Glennie sijoittui Wheat Kingsin sisäisessä pistepörssissä kolmanneksi ja syöttöpörssissä toiseksi. Hän teki heinäkuussa 2010 kolmivuotisen tulokassopimuksen Dallas Starsin kanssa. Glennie kuitenkin palautettiin harjoitusleirin jälkeen takaisin Wheat Kingsiin, jonka toiseksi paras pistemies hän oli Mark Stonen jälkeen pisteillä 35+56=91. Glennie oli WHL:n pistepörssissä kahdeksas. Huhtikuussa 2011 Glennie siirtyi loppukevääksi AHL-joukkue Texas Starsiin. Hän pelasi joukkueessa neljä runkosarja- ja kuusi pudotuspeliottelua tehden yhden maalin. Glennie on pelannut pelasi Texas Starsissa vuodesta 2011 lähtien. ==Maajoukkue== Glennie voitti Canada Westernin joukkueessa pronssia alle 17-vuotiaiden World Hockey Challengesta vuonna 2008. ==Pelityyli== Glennien vahvuudet ovat käsissä ja maalintekotaidoissa. Hän pelaa rightilta. ==Tilastot== 2006–2007 Winnipeg Wild MMHL 38 31 37 68 64 – – – – – 2007–2008 Brandon Wheat Kings WHL 61 26 32 58 50 – – – – – 2008–2009 Brandon Wheat Kings WHL 55 28 42 70 25 12 3 15 18 11 2009–2010 Brandon Wheat Kings WHL 66 32 57 89 50 15 3 7 10 14 2010–2011 Brandon Wheat Kings WHL 70 35 56 91 58 6 3 7 10 6 Texas Stars AHL 4 0 0 0 2 6 1 0 1 2 2011-2012 Dallas Stars NHL 1 0 0 0 2 – – – – – Texas Stars AHL 70 12 25 37 26 – – – – – 2012–2013 Texas Stars AHL 37 5 9 14 10 9 0 0 0 8 2013–2014 Texas Stars AHL 50 15 13 28 14 20 6 4 10 18 2014–2015 Texas Stars AHL 69 14 25 39 47 3 1 0 1 0 ==Lähteet== * * * ===Viitteet=== Luokka:Kanadalaiset jääkiekkoilijat Luokka:Dallas Starsin varaamat pelaajat Luokka:Vuonna 1991 syntyneet Luokka:Elävät henkilöt
Fellman

Fellman on Etelä-PohjanmaaltaOtavan Iso tietosanakirja, Otava 1968, osa 2, p.1315 art. Fellman lähtöisin oleva pohjoissuomalainen pappis-, sivistys- ja porvarisuku. Suvussa on kaksi 1900-luvun alussa aateloitua haaraa. Fellmanin suku yksi Suomen vanhimpia pappissukuja.Axel Bergholm: Sukukirja. Suomen aatelittomia sukuja. Uusintapainos: Jyväskylä 1984. s. 431. Suvun kantaisänä pidetään vuonna 1615 kuollutta Iin kirkkoherraa Jacobus Olaita. Hänen jälkeläisiään toimi useassa polvessa pappeina Lapissa. Hänen pojanpoikansa Esaias Mansvetuksenpoika Fellman (1620–1697) oli kuuluisa saamelaisten keskuudessa toiminut pappi ja lähetyssaarnaaja. Hänen vaimonsa kautta suku liittyy Genealogia Sursillianaan. Jo ennen sukunimen Fellman (”tunturimies”)Elo, Satokangas, Vahtola: Iin seurakunnan historia. Jyväskylä 1998, s. 31 käyttöönottoa jotkut suvun jäsenet ovat käyttäneet sukunimeä Björn.Jouni Kaleva, Antti Sajantila: Uusi Fellman-suvun haara? Sukututkimusta geenivertailun avulla, Genos 1/2005, s. 26-30 Sukuun kuuluneet senaattoriveljekset Isak ja G. E. Fellman aateloitiin vuosina 1902 ja 1904. Molemmat suvut introdusoitiin ritarihuoneelle vuonna 1904, numeroilla 275 ja 279. Kummankin aatelissuvun vaakunassa on kaksi poroa ja Lapin vaakunasta peräisin oleva nuijamies. Suvun 275 tunnuslauseena on ”Totuus maan perii” ja suvun 279 ”Koti kuusta kuuleminen”. Viitattu 24.3.2012. Viitattu 24.3.2012. == Suvun jäseniä == * Esaias Mansueti (Mansvetuksenpoika) Fellman (1620–1697), "lappalaisten apostolina" tunnettu pappi * Johan Fellman (1781–1870), raahelainen laivanvarustaja, kauppias, lahjoittaja * Baltzar Fellman (1789–1862), raahelainen kauppias, Johan F:n veli * Jakob (Jaakko) Fellman (1795–1875), pappi, Lapin ja Venäjän tutkija, saamelaisten kansanperinteen kerääjä, Johan Fellmanin serkku * Isak Wilhelm Fellman (1828–1900), oululainen kauppias, laivanvarustaja ja oluttehtailija * August Fellman (1839–1912), teollisuusyrittäjä, Jakob Fellmanin poika * Isak Fellman (1841–1919), senaattori, Vaasan hovioikeuden presidentti, kasvitieteilijä, Lapin-tutkija, Jakob Fellmanin poika * Gustaf Esaias Fellman (1843–1916), kuvernööri, senaattori, valtioneuvos, Jakob Fellmanin poika * Hjalmar Fellman (1871–1950), keihäänheittäjä, apteekkari, G. E. Fellmanin poika * Arno Fellman (1882–1954), historiantutkija, hengellinen kirjailija ja Ristin Voitto-lehden päätoimittaja, Isak Fellmanin poika * Johan Fellman (s. 1931), matemaatikko, tilastotieteen professori * Olavi Fellman (s. 1956), kuvataiteilija, graafikko, kuraattori, taide- ja kulttuurialan järjestövaikuttaja ja ympäristöaktiivi * Susanna Fellman (s. 1963), yrityshistorioitsija, Göteborgin yliopiston professori, Johan Fellmanin (s. 1931) tytär * Nina Fellman (s. 1964), ahvenanmaalainen toimittaja ja poliitikko * Daniel Fellman (s. 1990), jalkapalloilija * Rosanna Fellman (s. 1995), runoilija * Jenny Fellman (s. 1997), ampumahiihtäjä ==Lähteet== Luokka:Suomalaiset aatelissuvut
Anne Dudek

Anne Louise Dudek (s. 22. maaliskuuta 1975 Boston, Massachusetts, Yhdysvallat) on yhdysvaltalainen näyttelijä. ==Ura== Anne Dudek opiskeli teatteria Northwestern-yliopistossa Chicagossa. Hän aloitti näyttelijän uransa teatterissa 1990-luvun puolivälissä. Dudek esiintyi mm. näytelmissä Iphigenia in Taurus ja Lasinen eläintarha.Internet Movie Database - Anne Dudek - Biography Hän teki debyyttinsä Broadwaylla vuonna 2000 näytelmässä Wrong Mountain.Internet Broadway Database - Anne Dudek Saavutettuaan mainetta Broadwaylla Dudek siirtyi näyttelemään televisiosarjoissa ja elokuvissa. Hän vieraili mm. sarjoissa Täydelliset naiset, Num3rot ja Bones. Dudekilla oli päärooli brittiläisessä komediasarjassa The Book Group vuosina 2002–2003. Vuonna 2004 hän esiintyi elokuvassa White Chicks.Internet Movie Database - Anne Dudek Dudek esitti tri Amber Volakisia sairaalasarjassa House sarjan neljännellä tuotantokaudella. Hän vieraili sarjassa uudelleen viidennellä tuotantokaudella. Dudek on esittänyt Francine Hansonia sarjassa Mad Men ja lahkojohtaja Alby Grantin vaimoa Luraa sarjassa Big Love. Vuonna 2010 hän alkoi näytellä sarjassa Covert Affairs.Hitflix - Interview: 'Covert Affairs' co-star Anne Dudek ==Yksityiselämä== Dudek on naimisissa taiteilija Matthew Hellerin kanssa. Heillä on vuonna 2008 syntynyt poika. == Filmografia == === Elokuvat === Vuosi Elokuva Rooli Muuta 2003 Ihmisen tahra Lisa Silk 2004 White Chicks Tiffany Wilson 2004 The Naughty Lady Sara lyhytelokuva 2005 A Coat of Snow Anna Marie 2007 Park Meredith 2007 10 Items or Less Lorraine 2007 Speed Dating Amy lyhytelokuva 2011 The Door Ellen === Televisiosarjat === Vuosi Televisiosarja Rooli Muuta 2001 Teho-osasto Paula Gamble 1 jakso 2002 For the People Jennifer Carter 1 2002–2003 The Book Group Clare Pettengill 12 jaksoa 2003 Amyn lailla Candace Hurley 1 jakso 2003 Mullan alla Allison Williman 1 jakso 2003 Frendit Precious 1 jakso 2004 Täydelliset naiset Brandi 1 jakso 2004 Less Than Perfect Annie 2 jaksoa 2005 Siskoni on noita Denise 1 jakso 2005 The Inside Ellen Olsen 1 jakso 2005 Uhan alla Katie Paxton 2 jaksoa 2005 Bones Tessa Jankow 2 jaksoa 2005 & 2010 Ensisilmäyksellä Natalie 2 jaksoa 2006 Vihjeet hukassa Lucinda 1 jakso 2006 Kova laki: Rikollinen mieli Danielle McCaskin 1 jakso 2006–2007 Big Day Brittany 3 jaksoa 2007 Num3rot Emmanueline Kirtland 1 jakso 2007–2010 Mad Men Francine Hanson 15 jaksoa 2007–2011 Big Love Lura Grant 17 jaksoa 2007–2009 House Amber Volakis 18 jaksoa 2009 Castle Emma Carnes 1 jakso 2010– Covert Affairs Danielle Brooks ==Teatterirooleja== * Iphigenia in Taurus * Lasinen eläintarha * Wrong Mountain (Broadway, 2000) == Lähteet == == Aiheesta muualla == * * Anne Dudek Internet Broadway Databasessa * * Anne Dudek TV.com-sivustolla Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Vuonna 1975 syntyneet Luokka:Elävät henkilöt
Håkan Juholt

Håkan Juholt (s. 16. syyskuuta 1962 Oskarshamn, Ruotsi) on ruotsalainen poliitikko. Hänet valittiin Ruotsin sosiaalidemokraattisen työväenpuolueen puheenjohtajaksi 25. maaliskuuta 2011. Juholt on ollut valtiopäivien jäsen vuodesta 1994 edustaen Kalmarin läänin vaalipiiriä. Hän on ollut Ruotsin valtiopäivien puolustusvaliokunnan puheenjohtaja vuodesta 2010. Syyskuusta 2017 lähtien Juholt on Ruotsin Islannin suurlähettiläs.Sveriges ambassad, Reykjavik, viitattu 28.4.2019 Juholt aiheutti kohun kun kävi ilmi että hän nosti täysimääräistä kulukorvausta Tukholman asunnostaan, vaikka asui siinä puolisonsa kanssa. Häntä vaadittiin eroamaan kohun takiaJuholtin aika loppumassa, Iltalehti 13.10.2011, mutta hän sai silti puolueen päättävän elimen, toimeenpanevan neuvoston tuen. Viestimet ovat kuitenkin spekuloineet erolla. Juholtin vihjaillaan suostuneen eroon, jos neuvosto antaa hänelle luottamuksensa.Ruotsin media spekuloi Juholtin erolla , Yle.fi/uutiset 21.1.2012, viitattu 21.1.2012 21\. tammikuuta 2012 Juholt ilmoitti erostaan ja perusteli sitä sillä, että hän oli tehnyt virheen. Häntä arvosteltiin koko puheenjohtajauran ajan ja epäiltiin muun muassa kulukorvausten väärinkäytöksestä ja puolueen johdolle valehtelemisesta.Ruotsin sosiaalidemokraattien johtaja eroaa, viitattu 21.1.2012 27\. tammikuuta 2012 puolueen puheenjohtajaksi valittiin Stefan Löfven. == Lähteet == == Aiheesta muualla == * Juholt sosiaalidemokraattisen puolueen sivulla * Juholt Ruotsin valtiopäivien sivuilla Luokka:Ruotsin puolueiden puheenjohtajat Luokka:Ruotsin sosiaalidemokraattisen työväenpuolueen poliitikot Luokka:Vuonna 1962 syntyneet Luokka:Elävät henkilöt
Valohait

Valohait (Dalatiidae) on piikkihaikaloihin kuuluva valtamerissä tavattava kalaheimo, jonka lajit elävät yleensä syvissä vesissä. ==Lajit== Valohaiden lajien lukumäärä vaihtelee lähteittäin. Uusimman luokituksen mukaan heimoon kuuluu 7 sukua ja noin 10 lajia. Aikaisemmin alaheimoiksi luokiteltuja taksoneita on erotettu omiksi heimoikseen. Tällaisia ovat Somniosidae, Etmopteridae ja Oxynotidae. Jos nämä luetaan kuuluviksi valohaiden heimoon on lajimäärä 67. ==Anatomia== Valohait ovat pienikokoisia hailajeja ja suurin osa aikuisista on alle puolimetrisiä, pisimmillään hieman alle kaksimetrisiä. Heimoon kuuluu yksi maailman pienimmistä haista, kääpiövalohai, joka kasvaa vain 25 cm:n pituiseksi. Lajeilla on luminoivia elimiä, jotka sijaitsevat yleensä vatsassa. Selkäeviä lajeilla on kaksi ja niissä ei yleensä ole piikkejä. Silmät ovat valohailajeilla suurikokoiset. Suussa on hammasrivejä 16-37 ja alahampaat ovat ylähampaita suuremmat. ==Levinneisyys== Valohaiden heimon lajeja tavataan Atlantin, Intian valtameren ja Tyynenmeren alueella niin kylmistä kuin lämpimimmistäkin vesistä. Lajeissa on sekä rannikon että avomeren kaloja. ==Lähteet== Luokka:Hait
Vicenza Calcio

Vicenza Calcio on italialainen jalkapalloseura, joka on perustettu Vicenzassa, Venetossa 9. maaliskuuta 1902. Se pelaa kaudella 2021–2022 Italian jalkapallon toiseksi korkeimmalla sarjatasolla, Serie B:ssä. Joukkue on pelannut aiemmin myös Serie A:ssa. Joukkue osallistui ensimmäisen kerran Italian mestaruussarjaan vuonna 1911, jolloin se selvisi heti finaaliin. Finaalissa se hävisi US Pro Vercelli Calciolle, joka oli yksi sen hetken menestyksekkäimmistä italialaisseuroista. Kaudelle 1976–77 joukkue hankki riveihinsä Paolo Rossin, joka voitti sarjan maalikuninkuuden kaudella 1977–78 tehden 24 maalia. Samalla kaudella joukkue sijoittuikin Serie A:ssa toiseksi heti Juventuksen jälkeen. Vuonna 1997 joukkue voitti Italian cupin. Viimeksi joukkue on pelannut Serie A:ssa kaudella 2000–2001. == Lähteet == == Aiheesta muualla == *Joukkueen kotisivut Luokka:Italialaiset jalkapalloseurat Luokka:Vicenza Luokka:Vuonna 1902 perustetut urheiluseurat
ARP (soitinvalmistaja)

ARP Instruments, Inc. oli yhdysvaltalainen soitinvalmistaja. Yhtiö tunnetaan lähinnä valmistamistaan analogisista syntetisaattoreista, joita käyttivät useat tunnetut muusikot. ARP:n syntetisaattorit olivat suosittuja 1970-luvulla, mutta yhtiö lopetti toimintansa ajautuessaan konkurssiin vuonna 1981. Yhtiö oli 1970-luvulla Moogin rinnalla suurin yhdysvaltalainen syntetisaattorivalmistaja. Minimoogin ollessa Moogin tunnetuin malli ARP:lla olivat vastaavia malleja ARP Odyssey ja puolimodulaarinen ARP 2600. ARP:n valmistamaa ARP 2600 käytettiin Star Wars -elokuvissa. Syntetisaattorilla tehtiin R2-D2:n äänet. == Tunnettuja käyttäjiä == * Tony Banks, Genesis * Linda McCartney * Stevie Wonder * Depeche Mode * Jean Michel Jarre Luokka:Yhdysvaltalaiset soitinvalmistajat Luokka:Syntetisaattorivalmistajat
Tunica molesta

Tunica molesta oli kidutuskeino Antiikin Roomassa. Uhrin päällä oleva paita valeltiin syttyvällä vahamaisella aineella, joka sytytettiin tuleen. Rooman keisari Nero teloitti joitakin kristittyjä tällä tavoin. Luokka:Kidutusmenetelmät Luokka:Rooman valtakunta
Nikola Mirotić

Nikola Mirotić (s. 11. helmikuuta 1991 Podgorica, Montenegron ST, Jugoslavia) on montenegrolais-espanjalainen koripalloilija. == Ura == Mirotić pelasi koripalloa Real Madridin juniorijoukkueissa ja nousi kaudeksi 2008–2009 seuran edustusjoukkueeseen. Kaudeksi 2009–2010 hän siirtyi LEB Orossa pelanneeseen CD Maristas-Palenciaan, jonka riveissä hän teki 8,0 pistettä ottelua kohden. Kaudeksi 2010–2011 Mirotić palasi Real Madridin edustusjoukkueeseen. Mirotić siirtyi NBA:han vuonna 2014. Hän pelasi Chicago Bullsissa kausina 2014–2018, kaikkiaan 243 runkosarjaottelua ja 17 pudotuspeliä. Helmikuussa 2018 hän siirtyi New Orleans Pelicansiin ja helmikuussa 2019 Milwaukee Bucksiin. Hän palasi vuoden 2019 kesällä Eurooppaan ja teki monivuotisen sopimuksen FC Barcelonan kanssa. Espanjan maajoukkueessa Mirotić on voittanut Euroopan- mestaruuden 2015 sekä saavuttanut olympiapronssia 2016. == Lähteet == == Aiheesta muualla == * Euroliigan pelaajaprofiili * ACB:n pelaajaprofiili * NBA:n pelaajaprofiili Luokka:Montenegrolaiset koripalloilijat Luokka:Espanjalaiset koripalloilijat Luokka:Espanjalaiset olympiamitalistit Luokka:Vuonna 1991 syntyneet Luokka:Elävät henkilöt
Silvola (Vantaa)

Silvola () on vanha kylä ja nykyinen pien­talo­alue Vantaalla Vantaan­joen varrella lähellä Helsingin rajaa. Kylän alkuperäinen ruotsinkielinen nimi Sillböle johtuu todennäköisesti muinaisruotsalaisesta miehen nimestä Sille, joka ilmeisesti on lyhentymä nimestä Silvester, Sighlef tai Silvast. Nimen loppuosa böle tarkoittaa uudistaloa. == Silvolan alue == Vanhana maarekisterikylänä Silvola käsittää alueita Vantaan­joen molemmilta puolilta. Nykyisin Vantaalla ei ole Silvola-nimistä kaupunginosaa, vaan kylän Vantaan­joen länsi­puoliset alueet muodostavat pääosan Kaivokselan kaupungin­osasta, kun taas sen Vantaanjoen itä­puolella oleva osa, jossa muun muassa Silvolan tekoallas sijaitsee, kuuluu Ylästön kaupungin­osaan. Silvola on kuitenkin käytössä Kaivokselan itä­osassa, Vantaanjoen rannalla olevan pientaloalueen nimenä. Alueella toimii Silvolan pientaloyhdistys r.y. Pien­talo­alueen ja Hämeenlinnanväylän välissä on Silvolan yritys­alue, jossa toimii useita suuria auto­liikkeitä. == Historia == Silvolan (Sillbölen) kylä oli olemassa jo 1500-luvulla. Kylän tonttialue sijaitsi tuolloin Vantaanjoen itärannalla paikalla nykyisen Sillböle gårdin paikalla, Silvolantien varrella. Kylän alueen länsiosasta löydettiin vuonna 1744 rautamalmiesiintymä, ja jo samana vuonna alueella aloitettiin kaivostoiminta. Sillbölen kaivos oli toiminnassa ensimmäisessä vaiheessa vuoteen 1770 saakka sekä uudelleen vuodesta 1823 lähtien muutamien keskeytyksin vuoteen 1866 saakka. Sieltä louhittiin kaikkiaan 207 952 kippuntaa eli noin 35 352 tonnia malmia. Kaivoksela on saanut nimensä tästä kaivosalueesta, joka sijaitsee Kaivokselan koulun länsipuolella. Kuva:Kaivokselan kaivokset kyltti.jpg|Opaste Sillbölen rautakaivoksen jäänteille Vantaan Kaivokselassa. Kuva:Kaivokselan kaivokset3.jpg|Rautakaivoksen kuilua. Kuva:Kaivokselan kaivokset4.jpg|Rautakaivoksen kuilua. == Katso myös == * Silvola-Sillböle 1500-2000 == Lähteet == == Kirjallisuutta == * Luokka:Vantaan kylät Luokka:Kaivoksela Luokka:Ylästö
Bosnia-Hertsegovinan kansallismuseo

thumb|Bosnia-Hertsegovinan kansallismuseo Bosnia-Hertsegovinan kansallismuseo sijaitsee maan pääkaupungissa Sarajevossa. Siellä esitellään maan historian vaiheita Illyrian ja Rooman valtakunnan ajoista lähtien. Museossa on näytteillä myös Sarajevon Haggadah, juutalaisten pyhä kirja 1300-luvulta. Sitä voi selata museossa myös elektronisesti. == Lähteet == == Aiheesta muualla == Luokka:Sarajevon rakennukset ja rakennelmat Luokka:Bosnia-Hertsegovinan museot Luokka:Kansallismuseot
Sarajevon Haggadah

Sarajevon Haggada on 1300-luvulta peräisin oleva juutalaisten pyhä kirja. Sitä säilytetään Bosnia ja Hertsegovinan kansallismuseossa. Se on arvoltaan yksi maailman arvokkaimmista kirjoista. Koodeksin arvoksi on arvioitu lähes miljardi euroa. Kirjan luomiskertomuksessa on maailma kuvattu pallon muotoiseksi. Museossa kirjaa voi selata elektronisesti. == Lähteet == Luokka:1300-luvun kirjat Luokka:Sarajevon historia Luokka:Juutalaiset kirjoitukset
Edmund Grindal

Edmund Grindal (n. 1519–1583) oli Lontoon piispa, Yorkin ja Canterburyn arkkipiispa Elisabet I hallintokauden aikana. == Lähteet == Luokka:Canterburyn arkkipiispat Luokka:Lontoon piispat Luokka:Yorkin arkkipiispat Luokka:1510-luvulla syntyneet Luokka:Vuonna 1583 kuolleet
Skakavac

Skakavacin vesiputous on Bosnia ja Hertsegovinan korkein vesiputous. Sen pudotus Budovik-vuoren rinteellä on 98 metriä. Putous sijaitsee lähellä Sarajevoa. Nahorevon kylästä putoukselle on tunnin patikkamatka. == Lähteet == Luokka:Vesiputoukset Luokka:Bosnia ja Hertsegovinan maantiede Luokka:Sarajevon kantoni
Bijambare

Bijambare on luolasto Bosnia ja Hertsegovinassa. Se sijaitsee 40 kilometrin päästä maan pääkaupungista Sarajevosta. Luolaston neljä ”hallia” on täynnä erilaisia tippukivimuodostelmia. Bijambaren pisin luola on 420 metriä pitkä. == Lähteet == Luokka:Luolat Luokka:Bosnia ja Hertsegovinan maantiede Luokka:Sarajevon kantoni
Kurkijärvi (täsmennyssivu)

Kurkijärvi voi tarkoittaa seuraavia: == Järviä == Kurkijärvi on melko yleinen järvennimi Suomessa (Kansalaisen Karttapaikassa Kurkijärviä on 21 kpl) * Kurkijärvi, järvi Kuusamossa (suurin järvistä) * Kurkijärvi, järvi Mänttä- Vilppulassa * Kurkijärvi, järvi Espoossa * Kurkijärvi, järvi Inarissa * Kurkijärvi, järvi Orivedellä * Kurkijärvi, järvi Kuhmoisten Harjunsalmella * Kurkijärvi, järvi Kuhmoisten Kylämässä * Kurkijärvi, järvi Jämsässä * Kurkijärvi, järvi Pedersöressä * Kurkijärvi, järvi Pälkäneellä * Kurkijärvi, järvi Pälkäneellä * Kurkijärvi, järvi Pälkäneen Ämmätsässä * Kurkijärvi, järvi Luhangassa, Jyväskylässä ja Joutsassa * Kurkijärvi, järvi Sulkavalla * Kurkijärvi, järvi Padasjoella ja Pälkäneellä * Kurkijärvi, järvi Savitaipaleella * Kurkijärvi, järvi Savitaipaleella * Kurkijärvi, järvi Pihtiputaalla lähellä Honkarantaa * Kurkijärvi, järvi Pihtiputaan Pajukonperällä * Kurkijärvi, järvi Ristiinassa * Kurkijärvi, järvi Heinävedellä * Vähä Kurkijärvi, järvi Kuhmoisten Harjunsalmella == Muita paikkoja == * Kurkijärvi, kuivatettu lampi, nykyinen suo Vimpelissä * Kurkijärvi, kylä, kaupunginosa tai kulmakunta Espoossa * Kurkijärvi, kylä, kaupunginosa tai kulmakunta Hämeenlinnassa * Kurkijärvi, kylä, kaupunginosa tai kulmakunta Joutsassa == Henkilöitä == * Gene Kurkijärvi (s. 1967), suomalainen arkkitehti, kuvittaja ja sarjakuvantekijä. * Juhani Kurkijärvi (1938–2005), suomalainen fyysikko, professori Luokka:Järvien täsmennyssivut
Ušatšy

Ušatšy () eli Ušatši () on kaupunkityyppinen taajama ja maaseutuvaltainen hallintopiiri () Valko-Venäjän Vitsebskin maakunnan keskiosissa linnuntietä noin 40 kilometriä Navapolatskin eteläpuolella. Vuoden 2009 väestönlaskennan mukaan Ušatšyn kaupunkimaisessa taajamassa asui 5 514 ja koko piirissä 15 970 ihmistä. Maantieyhteyksistä tärkeimpiä ovat hallintopiirin pohjois- eteläsuuntaisesti halkaiseva kantatie P46 (Venäjän raja–Polatsk–Ušatšyn piiri–Lepel) sekä Ušatšyn keskustaajamasta itään Bešankovitšyyn johtava pienempi P113-kantatie. Väinäjoki toimii hallintopiirin itäisenä rajana. == Lähteet == == Aiheesta muualla == * Lyhyt kuvaus taajamasta (BYcity.org) * Ушачский район - Lyhyet artikkelit kaupunkimaisista taajamasta ja hallintopiiristä (dorogiby.info) * Taajaman keskustan kartta (BYcity.org) * Perustietoa hallintpiiristä (emaps-online.com) * WikiMapia karttalinkki taajamasta ympäristöineen, kohteiden selitykset pääosin tai * Neuvostoliiton aikaista topografiakarttaa alueesta * Piirin perustietoja ja yleiskartta (emaps-online.com) * Kuvia hallintopiirista (globus.tut.by) * Kuvia hallintopiirista , , ja (radzima.org) Luokka:Valko-Venäjän kaupunkityyppiset taajamat Luokka:Vitsebskin alue